Louis IX
Louis IX Püha (25. aprill 1214 või 1215 – 25. august 1270) oli Kapetingide dünastiasse kuuluv Prantsusmaa kuningas aastail 1226–1270. Teda peetakse viimaseks tõeliseks ristisõdade ideaalide kandjaks ning Prantsuse kuningavõimu oluliseks tugevdajaks. 1297. aastal kuulutas paavst Bonifatius VIII ta pühakuks. Louis IX elu kohta sisaldavad küllaltki detailset teavet tema sõbra ja krooniku senešall Jean de Joinville'i memuaarid.